Hvordan kommer man seg rundt i Krakow?
I Krakows sentrum kommer du deg enkelt rundt til fots. Krakow er regnet som en av de vakreste byene i Europa, så her kan du gå rundt i timevis og titte på de gamle bygningene. Attraksjonene i nærheten av sentrum og gamlebyen ligger tett med gåavstand fra hverandre. Transportalternativene i Krakow er enkle og oversiktlige for de besøkende. Du kan ta trikk og buss rundt omkring i byen, og billettprisene er svært lave. Billettene kan du enten kjøpe på automat på holdeplassene, eller på automater som finnes inne på trikk og buss ved føreren. Etter du har betalt, stempler du billetten i stemplingsmaskinen for å gjøre den gyldig. Det er også enkelt å få taxi i byen, og disse er også rimelige.